## Református hittan tájékoztató - Gyakori kérdések

* **Kik jöhetnek, kiket várunk a református hittanórára?**

A hittanórákra feltételek nélkül várunk mindenkit, termesztésen a reformátusként megkereszteltekre különösen is számítunk.

* **Mit történek a református hittanórán?**

Bibliai történeteket ismerünk meg a tanulók korának megfelelő módszerrel A kisebbekkel játékosan, elénekelve, eljátszva, lerajzolva a történeteket; míg a nagyobbakkal együtt gondolkodva és a történelmi, irodalmi, földrajzi ismereteikhez kapcsolódva. Megtanuljuk a kultúránk ünnepeinek eredetét és értelmezését. Közben bemutatjuk az egyház életét is, református sajátosságainkat a keresztyénségen belül, az istentiszteletek és ünnepek rendjét, valamint egyházunk társadalmi szolgálatait is.

* **A hittanra járók kimaradnak az etika oktatásból?**

A tantárgy eredeti neve hit-és erkölcstan; ami jelzi, hogy az etikai témákat sokféle bibliai történetekkel tudjuk illusztrálni. A Biblia valóságos emberi élethelyzeteket mutat be, a személyes életben, párkapcsolatokban, családban és társadalomban. A Biblia szereplői nem mesebeli lények, hanem olyan emberek, akiknek sokszor válságos helyzetekben kell jó döntést hozni, vagy épen a rossz döntés után újra tervezni az életüket. És természetesen mindezt egyszerre az Istennel kapcsolatban élve teszik.

* **Segíti-e a hittanóra, hogy a gyermekek növekedjenek a hitben is?**

Hitet senkinek nem tudunk adni, a hitre nem lehet oktani, de a tananyagot a hitoktatók Jézus Krisztus követőiként, hitünkről is bizonyságot téve szeretnénk átadni. Bízunk benne, hogy Isten Szentlelke az elhangzottak és megismertek alapján megadja a hitben való növekedést.

* **Milyen egyéb lehetőségek vannak a gyülekezetben a családok és gyermekek számára?**

Gyülekezetünkben minden vasárnap az istentisztelettel párhuzamosan tartunk foglalkozást a gyermekek számára, évente többször kreatív délutánra hívjuk őket, hittanos tábort, ifjúsági hetet és családi tábort is szervezünk minden évben. (Mindezek a járványhelyzetben csak részben működnek)

* **Hol juthatunk további információhoz?**

A Csillaghegyi gyülekezet honlapján: [www.reformatustemplom.hu](http://www.reformatustemplom.hu),   
a közösségi oldalon: [www.facebook.com/refcsillaghegy](http://www.facebook.com/refcsillaghegy),   
illetve e-mailon: [budapest-csillaghegy@reformatus.hu](mailto:budapest-csillaghegy@reformatus.hu)   
valamint telefonon: 06304009807.   
Lehetőségeinket az istentiszteleten is hirdetjük, melyek a Facebook mellet YouTube csatornánkon is élőben követhetők: Csillaghegyi református – név alatt.  
Battyányi Géza református lelkész